દિત્યાને લઈને તાત્કાલિક હૉસ્પિટલ જવું પડે, કલાકો ને દિવસો સુધી સારવાર થાય, જાતજાતના રિપોર્ટ કરવાના, બી. પી. અને શુગરનું લેવલ ચકાસતાં રહેવાનું, દિત્યા આંખો ખોલે એ ઇન્તેઝારી માટે કલાકો સુધી તેની સામે બેસી રહેવાનું, ઉજાગરા અને દોડાદોડી આ બધાની માનસિક અસર ચિરાગ અને નમ્રતાના સ્વભાવ પર પડી તો એ બન્ને લોકો ક્યારેક ઊંચા અવાજે ઝઘડી પડતાં ને પછી દિત્યાની બીમારીનો ઊથલો વગર શબ્દોની આપલેમાં સમાધાન કરાવી આપતો, એકબીજાનો હાથ પકડી હવે તે પતિપત્ની કલાકો ચૂપ રહેતાં.